Source: http://www.digipro.sk/vseobecne-obchodne-podmienky
Timestamp: 2017-07-26 00:29:19+00:00

Document:
Všeobecné obchodné podmienky | Digipro web – ponuka IT produktov a široký sortiment pre každého
Všeobecné obchodné podmienky internetového obchodu DIGIPRO
1.1 Tieto Všeobecné obchodné podmienky upravujú zmluvné vzťahy medzi subjektmi, ktoré predávajú tovar prostredníctvom internetového obchodu s webovým sídlom www.digipro.sk a spotrebiteľmi ako zákazníkmi.
Prevádzkovateľom webového sídla www.digipro.sk je spoločnosť eD'system Slovakia, s.r.o., so sídlom Stará Vajnorská 21, 831 04 Bratislava, IČO: 36 413 658, zapísanou v Obchodnom registri Okresného súdu Bratislava I, oddiel Sro, vložka č. 33605/B, ktorá nie je predávajúcim.
1.2 Definície (v abecednom poradí) Celková cena - Súčet Kúpnej ceny a Nákladov dodania.
Elektronický obsah - Dáta vytvorené a poskytnuté v elektronickej podobe, najmä počítačové programy, aplikácie, hry, hudba, videá alebo texty.
Faktúra - Faktúra vystavená Predávajúcim Zákazníkovi za objednaný Tovar, ktorou Predávajúci vyfakturoval Zákazníkovi Celkovú cenu. Faktúra je daňovým dokladom. Predávajúci je oprávnený doručiť Faktúru aj elektronicky v elektronickej forme, napr. vo formáte .pdf.
Kúpna cena - Kúpna cena Tovaru, ktorá je priradená Predávajúcim k danému Tovaru v Internetovom obchode. Cena uverejnená v Internetovom obchode vždy zahŕňa aj daň z pridanej hodnoty a všetky ostatné dane, poplatky podľa právnych predpisov (napr. platba do Recyklačného fondu alebo platby ochranným autorským zväzom).
Náklady dodania - Náklady dodania sú poplatky spojené s dodaním Tovaru a s platbou Celkovej ceny podľa cenníka v Podmienkach, v Objednávkovom formulári alebo na Stránke. Zákazník je s Nákladmi dodania oboznámený vždy pred tým, ako Objednávkový formulár potvrdí a Objednávku odošle.
Platobné podmienky - Podmienky zaplatenia Celkovej ceny a Nákladov dodania podľa článku 3 Podmienok.
Podmienky - Tieto Všeobecné obchodné podmienky internetového obchodu DIGIPRO.
Predávajúci - Subjekt, ktorý predáva Tovar prostredníctvom Internetového obchodu Zákazníkom. Zoznam Predávajúcich je uvedený na Stránke. Zákazník je informovaný o konkrétnom Predávajúcom pri výbere Tovaru, v rámci Objednávky a Objednávkového formuláru.
Prevádzkovateľ - Obchodná spoločnosť eD'system Slovakia, s.r.o., so sídlom Stará Vajnorská 21, 831 04 Bratislava, IČO: 36 413 658, zapísaná v Obchodnom registri Okresného súdu Bratislava I, oddiel Sro, vložka č. 33605/B, ktorá je len prevádzkovateľom Internetového obchodu a poskytuje len technickú a administratívnu podporu pre Predávajúcich.
Reklamačný poriadok - Podmienky reklamovania dodaného Tovaru, ktoré upravujú postup uplatňovania a vybavovania reklamácií, sťažností a podnetov Zákazníkov.
Stránka - Webové sídlo www.digipro.sk, na ktorom je umiestnený Internetový obchod.
Účet - Účet Zákazníka v Internetovom obchode, získaný registráciou, prostredníctvom ktorého si Zákazník môže v Internetovom obchode najmä objednávať Tovar, sledovať svoje Objednávky a zadávať a meniť fakturačné a dodacie údaje potrebné pre vybavenie Objednávky. Predávajúci nezaručuje, že Internetový obchod bude zahŕňať možnosť vytvárania vlastných zákazníckych účtov, prípadne táto možnosť môže byť kedykoľvek zrušená.
Zákazník - Spotrebiteľ, ktorý si objedná od Predávajúceho Tovar v Internetovom obchode a vstúpi do zmluvného vzťahu s Predávajúcim v súlade s týmito Podmienkami a Zmluvou.
Zákon o ochrane osobných údajov - Zákon č. 122/2013 Z.z. o ochrane osobných údajov v znení účinnom ku dňu poskytnutia osobných údajov.
1.3 Tieto Podmienky upravujú výlučne len vzťahy, keď je Zákazníkom spotrebiteľ, t.j. osoba, ktorú Zákon o ochrane spotrebiteľa definuje ako spotrebiteľa.
2.1 Zákazník si v Internetovom obchode prehliada a vyberá Tovar a následne ho ukladá do Nákupného košíka. Obsah Nákupného košíka je podkladom pre Objednávku. Zákazník si objednáva Tovar prostredníctvom Objednávkového formulára. Zákazník je povinný v Objednávkovom formulári vyplniť všetky povinne požadované údaje. Internetový obchod prevedie Zákazníka celým procesom objednávania Tovaru, vypĺňania Objednávkového formulára, jeho odoslania a potvrdenia výslednej Objednávky.
2.2 Podmienkou riadneho odoslania Objednávkového formulára a zadania Objednávky v Internetovom obchode je okrem úplného a správneho vyplnenia Objednávkového formulára aj (i) potvrdenie Zákazníka, že bol oboznámený podľa §3 Zákona o ochrane spotrebiteľa pri predaji tovaru na diaľku, (ii) potvrdenie Zákazníka, že si prečítal Podmienky a Reklamačný poriadok a súhlasí s ich znením, (iii) vyhlásenie o záväznosti Objednávky a záväzku zaplatiť Celkovú cenu (objednávka s povinnosťou platby), a (iv) vyhlásenie o správnosti a pravdivosti údajov v Objednávke. S výnimkou bodu (iii) je možné potvrdenia podľa ostatných bodov potvrdiť akceptáciou Podmienok.
2.5 Zákazník je oprávnený zrušiť Objednávku len do momentu, kým Predávajúci nedoručí Zákazníkovi Potvrdenie objednávky. Po doručení Potvrdenia objednávky je Zákazník oprávnený odstúpiť od Zmluvy podľa §7 odsek 5 Zákona o ochrane spotrebiteľa pri predaji tovaru na diaľku.
2.6 Predávajúci je oprávnený zrušiť Objednávku v prípade, ak (i) je objednaný Tovar z akéhokoľvek dôvodu nedostupný aj napriek opačnej informácii o jeho dostupnosti v Internetovom obchode, (ii) sa Tovar stane nedostupným v priebehu spracovávania potvrdenej Objednávky, (iii) Predávajúci nie je schopný Zákazníkovi zabezpečiť dodanie Tovaru za Cenu uvedenú v Internetovom obchode, alebo (iv) Cena alebo Náklady dodania uvedené v Internetovom obchode, za ktoré si Zákazník objednal Tovar, sú z akéhokoľvek dôvodu chybné, najmä z dôvodu technického alebo administratívneho pochybenia na strane Predávajúceho. Predávajúci je v takomto prípade tiež oprávnený odstúpiť od Zmluvy.
3. Celková cena a Platobné podmienky
3.2 Celková cena nezahŕňa náklady na montáž, inštaláciu a sprevádzkovanie Tovaru vzhľadom na to, že Predávajúci dané služby neposkytuje.
3.4 Predávajúci je oprávnený zmeniť Náklady dodania, najmä v prípade zmeny právnych predpisov alebo zmeny cien dodávateľov služieb, s ktorými sú Náklady dodania spojené. Náklady dodania sú nasledujúce:
len pri Osobnom odbere
iba UPS
iba pri platbe vopred (proforma faktúra)
Poplatky spojené s platbou
Bezhotovostne (proforma faktúra)
tovar bude expedovaný až po zaplatení
v hotovosti, platba kartou pri dodaní
3.6 Lehota splatnosti Celkovej ceny závisí od zvoleného spôsobu platby. (i) V prípade bezhotovostnej platby na základe proforma faktúry lehotu splatnosti určuje Predávajúci priamo vo Faktúre, (ii) v prípade platby v hotovosti alebo na dobierku je Celková cena splatná najneskôr pri dodaní Tovaru, a (iii) v prípade bezhotovostnej platby prostredníctvom bankového portálu alebo kartou je Celková cena splatná v momente zobrazenia výzvy na ich zaplatenie po potvrdení a odoslaní Objednávkového formulára Zákazníkom.
3.8 Predávajúci zašle Zákazníkovi Faktúru elektronickou poštou alebo spolu s Tovarom a dodacím listom.
3.9 Celková cena je považovaná za zaplatenú v momente, kedy platba príde Predávajúcemu, t.j. keď bude zložená v hotovosti do pokladne Predávajúceho v prípade platby v hotovosti, pripísaná na účet Predávajúceho v prípade platby prevodom alebo kartou, alebo vyplatená do rúk dopravcu v prípade platby na dobierku.
4.2 Predávajúci dodá Zákazníkovi Tovar v súlade so Zákonom o ochrane spotrebiteľa pri predaji tovaru na diaľku najneskôr do tridsiatich (30) dní od uzavretia Zmluvy. Predávajúci vyvinie všetko úsilie, aby bol Tovar Zákazníkovi doručený čo najskôr, spravidla do štyridsiatich ôsmich (48) hodín od Potvrdenia objednávky. V prípade, ak Zákazník zaplatil Celkovú cenu bezhotovostným prevodom alebo kartou, začína lehota na dodanie plynúť až odo dňa pripísania platby Celkovej ceny v prospech účtu Predávajúceho.
4.3 Dodanie Tovaru a dĺžka lehoty na dodanie závisí predovšetkým od dostupnosti Tovaru na sklade Predávajúceho a prevádzkových možností Predávajúceho. Predávajúci bez zbytočného odkladu písomne prostredníctvom elektronickej pošty oznámi Zákazníkovi akékoľvek riziko oneskorenia alebo predĺženia predpokladanej lehoty na dodanie spolu s novým predpokladaným termínom dodania Tovaru. Predávajúci v takomto prípade nezodpovedá za škodu spôsobenú oneskoreným dodaním Tovaru.
V prípade, ak (i) Predávajúci nedodá Tovar ani v dodatočnej lehote na dodanie a Strany sa nedohodli na dodaní náhradného Tovaru, alebo (ii) Predávajúci nie je schopný dodať objednaný Tovar za dohodnutých podmienok, je Predávajúci oprávnený odstúpiť od Zmluvy písomne elektronickou poštou.. Ak Zákazník využil svoje právo odstúpiť od Zmluvy je Zmluva považovaná za zrušenú v momente odstúpenia.
4.4 V prípade, ak nie je možné Zákazníkovi z akéhokoľvek dôvodu doručiť všetok Tovar v jednej zásielke a Strany sa v Objednávke nedohodli na doručení Tovaru vo viacerých zásielkach, Predávajúci o tejto skutočnosti bez zbytočného odkladu informuje Zákazníka písomne prostredníctvom elektronickej pošty. Predávajúci doručí Zákazníkovi neúplnú zásielku len v prípade, ak s tým Zákazník do troch (3) pracovných dní od doručenia oznámenia o nemožnosti doručenia Tovaru v jednej zásielke vyjadrí svoj súhlas písomne prostredníctvom elektronickej pošty. Ak Zákazník nedoručí Predávajúcemu súhlas podľa predchádzajúcej vety v stanovenej lehote, je Zmluva automaticky zrušená.
4.5 Zásielka Tovaru obsahuje dodaný Tovar, Faktúru, potvrdenie o uzavretí zmluvy podľa §6 odsek 1 Zákona o ochrane spotrebiteľa pri predaji tovaru na diaľku, návod na používanie, osobitný záručný list, ak nie je pribalený priamo v obale od výrobcu alebo dodávateľa Tovaru, a prípadne aj dodací list.
4.6 Zákazník je povinný na mieste dodania prevziať Tovar osobne a pri preberaní Tovaru sa preukázať dokladom totožnosti za účelom overenia jeho totožnosti. V prípade, ak si Zákazník zvolí na prevzatie Tovaru splnomocnenca, je splnomocnenec povinný sa preukázať písomným splnomocnením, dokladom totožnosti a Potvrdením objednávky.
4.7 Zákazník alebo jeho splnomocnenec sú povinní Tovar pri preberaní skontrolovať, najmä jeho množstvo, typ a zjavné chyby a poškodenia Tovaru alebo jeho obalu. V prípade chýb alebo poškodenia Tovaru Predávajúci pri osobnom odbere spíše so Zákazníkom alebo jeho splnomocnencom osobitný písomný protokol, v ktorom dané chyby a poškodenia uvedú a opíšu, a prípadne vyhotoví obrazovú dokumentáciu daných chýb a poškodení. V prípade dodania Tovaru iným spôsobom ako osobným odberom je Zákazník povinný chyby a poškodenia písomne opísať a tento opis priložiť k Tovaru. Predávajúci nezodpovedá za chyby a poškodenia, ku ktorým došlo v dôsledku prepravy k Zákazníkovi a za zjavné chyby a poškodenia, ktoré Zákazník aj napriek tomu, že mal o nich zjavnú vedomosť, bezdôvodne neuplatnil u Predávajúceho v momente preberania Tovaru, a aj napriek tomu Tovar prevzal.
4.8 Tovar sa považuje za prevzatý Zákazníkom (i) okamihom, keď Zákazník alebo ním určená tretia osoba s výnimkou dopravcu prevezme všetky časti objednaného Tovaru, alebo ak sa (ii) Tovar objednaný Zákazníkom v jednej objednávke dodáva oddelene, okamihom prevzatia jednotlivých dodávok Tovaru, alebo ak (iii) ide o Tovar pozostávajúci z viacerých dielov alebo kusov, okamihom prevzatia posledného dielu alebo posledného kusu, alebo ak sa (iv) Tovar dodáva opakovane počas vymedzeného obdobia, okamihom prevzatia prvého dodaného Tovaru.
4.9 V prípade, ak si Zákazník neprevezme Tovar do siedmich (7) dní od jeho sprístupnenia na odbernom mieste Predávajúceho v prípade osobného odberu alebo v odbernej lehote od jeho uloženia na pošte v prípade poštovej prepravy Slovenskou poštou, a.s. alebo do siedmich (7) dní od prvého pokusu o doručenie prostredníctvom kuriérskej služby a Zákazník písomne nekontaktoval Predávajúceho so žiadosťou o predĺženie lehoty na dodanie a opakované dodanie Tovaru, je Predávajúci oprávnený odstúpiť od Zmluvy a predať Tovar tretej osobe. V prípade, ak Zákazník medzičasom zaplatil Celkovú cenu, vráti Predávajúci ju vráti Zákazníkovi okrem Nákladov dodania. Zákazník je povinný zaplatiť Predávajúcemu dodatočné Náklady dodania v prípade dojednania opakovaného doručovania Tovaru.
4.10 Vlastnícke právo k Tovaru prechádza na Zákazníka v momente úplného zaplatenia Celkovej ceny. Nebezpečenstvo škody na Tovare prechádza na Zákazníka v momente prevzatia Tovaru. Týmto nie je dotknuté ustanovenie Podmienok o tom, že Predávajúci nezodpovedá za škodu na Tovare spôsobenú jeho prepravou k Zákazníkovi.
5.6 Zákazník je ďalej oprávnený odstúpiť od Zmluvy aj v prípadoch podľa bodov 2.5, 4.4, 7.8 a 7.14 Podmienok alebo podľa príslušných právnych predpisov.
5.11 Zákazník nie je oprávnený odstúpiť od Zmluvy podľa bodov 5.1 až 5.3 v prípade ak:
(a) Celková cena alebo jej jednotlivé zložky závisia od pohybu cien na finančnom trhu, ktorý Predávajúci nemôže ovplyvniť a ku ktorému môže dôjsť počas plynutia lehoty na odstúpenie od zmluvy,
(b) predmetom Zmluvy je dodanie Tovaru, ktorý bol zhotovený podľa osobitných požiadaviek Zákazníka alebo ide o Tovar vyrobený na mieru alebo Tovar určený osobitne pre jedného Zákazníka,
(c) predmetom Zmluvy je dodanie Tovaru, ktorý podlieha rýchlemu zníženiu akosti alebo skaze,
(d) predmetom Zmluvy je dodanie Tovaru, ktorý je uzavretý v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov a ktorého ochranný obal bol po dodaní porušený,
(e) predmetom Zmluvy je dodanie Tovaru, ktorý môže byť vzhľadom na svoju povahu po dodaní neoddeliteľne zmiešaný s iným tovarom,
(f) predmetom Zmluvy je dodanie Tovaru,
(g) ide o predaj zvukových záznamov, obrazových záznamov, zvukovoobrazových záznamov, kníh alebo počítačového softwaru predávaných v ochrannom obale, ak Zákazník tento obal rozbalil,
(h) ide o poskytovanie elektronického obsahu inak ako na hmotnom nosiči, ak sa jeho poskytovanie začalo s výslovným súhlasom Zákazníka a Zákazník vyhlásil, že bol riadne poučený o tom, že vyjadrením tohto súhlasu stráca právo na odstúpenie od Zmluvy, alebo
(i) z iných dôvodov uvedených v právnych predpisoch.
5.12 Zákazník stráca právo na odstúpenie od Zmluvy v prípade, ak Zákazník udelí súhlas so začatím poskytovania Elektronického obsahu pred uplynutím lehoty na odstúpenie podľa bodov 5.1 až 5.3. Predávajúci je povinný si od Zákazníka vyžiadať výslovný súhlas so začatím poskytovania Elektronického obsahu pred uplynutím lehoty na odstúpenie podľa bodov 5.1 až 5.3 a vyhlásenie o tom, že Zákazník bol poučený o strate práva na odstúpenie podľa prvej vety tohto bodu.
5.13 Zákazník nie je oprávnený odstúpiť od Zmluvy a/alebo vrátiť Tovar, ktorý spotreboval, poškodil alebo iným spôsobom ho urobil neupotrebiteľným alebo znemožnil jeho riadne užívanie na určený účel, alebo ho nemôže vrátiť v celosti, inak zodpovedá za vzniknutú škodu. Strany sa môžu dohodnúť na vrátení aj poškodeného, opotrebovaného alebo čiastočne neupotrebiteľného Tovaru, ktorý je ešte možné ďalej používať, ale iba za zníženú náhradu zodpovedajúcu miere poškodenia, neupotrebiteľnosti alebo opotrebenia Tovaru.
5.14 V prípade, ak je Tovar dodávaný spolu so softwarom (počítačovým programom, multimediálnym dielom), ktorého aktiváciou sa spotrebuje jedinečný licenčný kľúč alebo kód a daný software sa tak stane pre Predávajúceho ďalej neupotrebiteľným, má Zákazník právo odstúpiť od Zmluvy podľa bodov 5.1 až 5.3 len v časti týkajúcej sa hardwaru. Predávajúci je oprávnený od Celkovej ceny, ktorú je povinný vrátiť Zákazníkovi, odpočítať cenu uvedeného softwaru.
5.15 Predávajúci je oprávnený odstúpiť od Zmluvy vo všetkých prípadoch, keď je oprávnený zrušiť Objednávku, ako aj v prípadoch osobitne upravených v Podmienkach. Odstúpenie od Zmluvy musí byť písomne a je ho možné zaslať aj elektronickou poštou.
6. Informačné povinnosti podľa §3 odsek 1 Zákona o ochrane spotrebiteľa pri predaji Tovaru na diaľku
6.1 Predávajúci týmto informuje Zákazníkov v súlade s §3 odsek 1 Zákona o ochrane spotrebiteľa pri predaji Tovaru na diaľku o nasledujúcich skutočnostiach:
(e) Celková cena pozostávajúca z Kúpnej ceny a Nákladov dodania je uvedená pri jednotlivých položkách Tovarov v Internetovom obchode, v cenníku Nákladov dodania v týchto podmienkach a pri vypĺňaní Objednávkového formulára (§3 odsek 1 písmeno e).
(f) Platobné podmienky sú uvedené v článku 3 Podmienok, dodacie podmienky sú uvedené v článku 4 Podmienok, lehota na dodanie Tovaru je uvedená v bode 4.2 Podmienok a informácie o postupe uplatňovania a vybavovania reklamácií, sťažností a podnetov sú uvedené v článku 7 Podmienok a v Reklamačnom poriadku (§3 odsek 1 písmeno g).
(l) Orgánom dozoru je:
Prievozská 32, P.O.BOX 5, 820 07 Bratislava 27, Slovensko
Tel.: 00421 (2) 5827 2172-3, Fax: 00421 (2) 5827 2170, www.soi.sk
7.2 Predávajúci vystaví pre Zákazníka záručný list, ak nie je súčasťou originálneho balenia Tovaru.
7.5 Práva zo záruky zanikajú, ak nie sú uplatnené v záručnej dobe. Nároky zo záruky musia byť uplatnené písomne bez zbytočného odkladu po vzniku chyby.
7.8 Zákazník nie je oprávnený vrátiť Tovar, ktorý (i) spotreboval, poškodil alebo iným spôsobom znemožnil jeho ďalšie užívanie, alebo (ii) ide o počítačový program, audiovizuálne dielo, zvukový záznam alebo zvukovo-obrazový záznam umeleckého výkonu alebo multimediálne dielo, ktoré Zákazník rozbalil, (iii) ktorý nie je možné vzhľadom na jeho vlastnosti vrátiť, (iv) ktorý podlieha rýchlej skaze, alebo (v) ktorý bol pre Zákazníka vytvorený podľa jeho požiadaviek alebo je určený len pre daného jedného Zákazníka.
7.9 Zákazník si uplatňuje právo na opravu Tovaru v mieste sídla Predávajúceho alebo v autorizovanom servisnom stredisku. Zoznam autorizovaných servisných stredísk je zverejnený na Stránke. Ostatné nároky zo záruky musia byť uplatnené v mieste sídla Predávajúceho.
7.10 Zákazník je pri reklamácii Tovaru povinný predložiť Tovar, doklad o kúpe Tovaru, záručný list a ostatné príslušenstvo a dokumentáciu k Tovaru, ktoré boli Zákazníkovi s Tovarom dodané.
7.11 Predávajúci vystaví Zákazníkovi potvrdenie o uplatnení záruky a reklamácii Tovaru. V prípade, ak je Tovar reklamovaný prostredníctvom prostriedkov diaľkovej komunikácie, Predávajúci je povinný doručiť Zákazníkovi potvrdenie o uplatnení záruky a reklamácii Tovaru najneskôr s dokladom o vybavení reklamácie.
7.12 Spôsoby vybavenia reklamácie upravujú príslušné ustanovenia OZ a §18 Zákona o ochrane spotrebiteľa.
7.13 Doba vybavenia reklamácie závisí od zložitosti prípadu. Jednoduché prípady sú podľa prevádzkových možností Predávajúceho alebo autorizovaného servisného strediska vybavované okamžite, zložitejšie prípady do troch (3) dní od uplatnenia reklamácie a odôvodnené zložité prípady do tridsiatich (30) dní od uplatnenia reklamácie. V prípade, ak nie je reklamácia vybavená do tridsiatich (30) dní od uplatnenia reklamácie, je Zákazník oprávnený odstúpiť od Zmluvy alebo má právo na výmenu Tovaru za nový.
7.14 Predávajúci alebo autorizované servisné stredisko bezodkladne po vybavení reklamácie oznámi výsledok vybavenia reklamácie Zákazníkovi prostredníctvom elektronickej pošty alebo iným vhodným spôsobom a vydá Zákazníkovi doklad o vybavení reklamácie do tridsiatich (30) dní od uplatnenia reklamácie.
7.15 Zákazník je povinný pri preberaní Tovaru po vybavení reklamácie predložiť Predávajúcemu potvrdenie o uplatnení záruky a reklamácii Tovaru a doklad totožnosti. Ak má Zákazník splnomocnenca, je splnomocnenec povinný okrem dokladov podľa predchádzajúcej vety predložiť aj písomné splnomocnenie udelené a podpísané Zákazníkom.
7.16 V prípade, ak si Zákazník neprevezme Tovar do tridsiatich (30) dní od oznámenia výsledku reklamácie, je povinný nahradiť Predávajúcemu náklady na uskladnenie Tovaru vo výške 1,00 EUR za každý deň omeškania s prevzatím reklamovaného Tovaru. Ak je omeškanie s prevzatím reklamovaného Tovaru dlhšie ako šesť (6) mesiacov od oznámenia výsledku reklamácie, je Predávajúci oprávnený predať Tovar tretej osobe, pričom výťažok z predaja po odrátaní nákladov na uskladnenie, uchovanie, údržbu a predaj Tovaru vydá Zákazníkovi alebo na jeho náklady, ktoré si môže odrátať z výťažku zo speňaženia Tovaru, uloží do úschovy.
8.1 Zákazník v momente uzavretia Zmluvy udeľuje Predávajúcemu súhlas so spracovaním jeho osobných údajov a ich uchovávaním v informačných systémoch Predávajúceho a Prevádzkovateľa podľa Zákona o ochrane osobných údajov v rozsahu titul, meno, priezvisko, bydlisko alebo iná adresa, na ktorej sa zdržiava, bankové spojenie, telefónne čísla a adresy elektronickej pošty. Súhlas je udelený za účelom uzavretia Zmluvy a plnenia zmluvných záväzkov zo Zmluvy a právnych predpisov. Súhlas sa týka aj spracovávania osobných údajov Zákazníka prostredníctvom Stránky a Internetového obchodu a Účtu.
8.2 Súhlas so spracovaním a uchovávaním osobných údajov je udelený na dobu neurčitú. Zákazník je oprávnený súhlas kedykoľvek odvolať písomnou formou, pričom odvolaný súhlas zanikne do jedného (1) mesiaca od doručenia písomného odvolania súhlasu. Predávajúci a Prevádzkovateľ následne osobné údaje Zákazníka odstráni z jeho informačných systémov.
8.3 Predávajúci a Prevádzkovateľ je oprávnený spracovávať a uchovávať osobné údaje aj prostredníctvom tretej osoby, pričom za spracovávanie a uchovávanie osobných údajov touto osobou v plnom rozsahu aj zodpovedá.
8.4 Osobné údaje poskytnuté Zákazníkom nebudú zverejnené, sprístupnené alebo akokoľvek poskytnuté tretej osobe s výnimkou osoby podľa bodu 8.3 Podmienok.
9. Rozhodné právo a právomoc súdov
9.2 Podľa ustanovenia § 37e zákona č. 97/1963 Zb. o medzinárodnom práve súkromnom a procesnom v znení neskorších predpisov a článku 23, odseku 1 písmena b) Nariadenia Rady Európskych spoločenstiev č. 44/2001 o právomoci a uznávaní a výkone rozsudkov v občianskych a obchodných veciach v znení neskorších predpisov právomoc na riešenie sporov zo Zmluvy a/alebo zo vzťahov, ktoré s nimi, ich obsahom a/alebo ich predmetom priamo alebo nepriamo súvisia, patrí výlučne slovenskému súdu. Miestne príslušným súdom na riešenie sporov podľa predchádzajúcej vety je súd s jurisdikciou pre súdny obvod Bratislava III (všeobecný súd Prevádzkovateľa). Tento bod sa použije len v prípade, ak je Zákazník zahraničnou osobou.
9.3 Tieto Podmienky a Reklamačný poriadok sú účinné od 1. februára 2016.
Komu: údaje Predávajúceho z údaje Predávajúceho z Potvrdenia o uzavretí zmluvy (obchodné meno, sídlo/miesto podnikania)
Adresa Zákazníka/adresy Zákazníkov:* Podpis Zákazníka/podpisy Zákazníkov:* ...................................................

References: §3
 §7
 §6
 §3
 §3
 §18
 § 37
 súd 
 súd